**Сагаалган - манай hайндэр, саг үедэ мандаха болтогой!**

1. *Хүгжэм зэдэлнэ.*
2. **Оролто үгэ**: Амар мэндэ хүндэтэ айлшад, гэртэхид, багшанар болон hурагшад! Энэ hайхан дэмбэрэлтэ үдэр манай hургуулиин эхин классуудай Сагаалганай найр нааданда ерээд байhан таа бүгэдэниие Морин жэлээр халуунаар амаршалаад, хододоо сэсэн бодолтой,сэбэр байдалтай, үнэн нүхэдтэй, үнэр дүүнэртэй ,буян жаргалтай,баян хэшэгтэй ябахыетнай хүсэнэбди.
3. Мүнѳѳ таниие Сагаан hараар 4 –хи классай hурагшад амаршалхань, мүн баhа буряад арадай **ёохор** хатар хатархань.

-Һайнта даа,альгаа ташая.

**4.** *5 хадаг бариhан басагад*. Хоёрдохи классай басагад хадагуудые барижа таа бүгэдэниие амаршална.

- Сэдьхэлтнай hүндэ адли **сагаан** байг!

- Ухаантнай **хүхэ** огторгойдо адли уужам байг!

- Зүрхэнтнай **шара** наранда адли дулаан байг!

- Шарайтнай **улаан** сэсэгтэ адли сэбэрхэн байг!

- Υри хүүгэдтнай ургажа байhан **ногоон** талада адли баян байг!

- Зай, hайнта даа басагад.

**5.** Зай, мүнѳѳ нэгэ заа Сагаалган тухай хѳѳрэлдэе. Юундэ сагаан hара гэнэбди?

Буряад зон Шэнэ жэлээ үбэлэй сагаан hарада тэмдэглэдэг заншалтай юм. Юундэб гэхэдэ түрэл хэлэндэмнай «сагаан» гэhэн үгэ тон гүнзэгы удхатай.

Сагаан hарада сагаан эдеэн дэлбэржэ, хүн зон сагаан hанаатай, сагаан сэдьхэлтэй, сагаан hарадаа бэе бэеэ амаршалжа,сагаан эдеэгээр хүндэлдэг юм. Сагаан hарада хүн бүхэн нэгэ наhа нэмэдэг.

**6.** Мүн баhа тиихэдэ манай буряад арад зон ехэ хүгжэм дуу шагнаха дуратай юм. Мүнѳѳ танай урда бэлэг болгон 2 басагад дуулахань.

**7**. Зай, мүнѳѳ тайзан дээрэ 2- хи классай үхибүүдые урие. Сагаалган тухай шүлэгүүдые уншахань.

Һайнта даа. Яhала олон шүлэгүүдые мэдэнэт.

**8**.Ятага дээрэ «Эшгэй» гэжэ дуу Наташа ба Арюна гүйсэдхэхэнь.

**9. Асуудалнуудта харюусалга:** Нэгэ заа амарангаа, асуудалнуудта харюусае.

2-хи классай үхибүүд харюусана:

-Буряад республикын президент хэн бэ?

-Хурамхаанай аймагай газетэ юун гэжэ нэрэтэйб?

-Буряа д арадай hайндэрнүүд?

-Буряад арадай хатар?

-Хурамхаанай дасанай шэрээтэ лама хэн бэ?

-Мүнѳѳ жэл сагаалган ямар үдэр болооб?

Зай бэрхэнүүд.

3-хи классай үхибүүд харюусана:

-Эрын гурбан наадан?

-Мори уяха бахана?

-Нютагаймнай музей хэнэй нэрээр нэрлэгдэhэн бэ?

-Дахин жэл ямар жэл болохоб?(нохой)

- Нютагаймнай дайнай Ветерануудые нэрлэгты?

-Монгол ороной ниислэл хото нэрлэгты?

Зай бэрхэнүүд.

4-хи классай үхибүүд харюусана:

-Буряад арад ямар гэр соо байдаг байгааб?

-Арадай аман зохёол сооюуд ородог бэ?

-Барханай хүшѳѳнүүдые нэрлэгты?

-Барханай арадай театр хэнэй нэрээр нэрлэгдэhэн бэ?

-Хүндэтэй айлшанаа юугээр угтадаг бэ?

-Абынгаа ахые хэн гэжэ нэрлэхэб?

Булта ехэ бэрхэр харюусабат.

**10.**Зай, мүнѳѳ тайзан дээрэ 2-хи классай басагад сагаалганай хатар хатархань.

Ямар гоё хатар бэ? Һайнта даа.

**11.**Танай анхаралда4- хи классайҺурагшад 12 жэл тухай хѳѳрэжэ үгэхэнь**.**

**12.**Тайзан дээрэ Аюные дуу дуулахыень урие.

**13.**Буряад арад зон урданҺаа хойшо ѳѳрынгѳѳ арадай ёҺо заншал мартангүй бэе бэедээ үүреэлнүүдые хэлсэдэг байҺан юм. Υреэлнүүд хадаа манай арадай түүхын таҺаршагүй шухала хубинь юм. Манай үхибүүд баҺа тэрэ ёҺо заншалыень мартангүй үеэлнүүдые хэлсэхэнь.

2-3 классай үхибүүд хэлэнэ.

**14.**Тайзан дээрэ 4-хи классай басагадые урие. Ятага дээрэ «Чебурашка» гэжэ дуу гүйсэдхэхэнь.

**15**.Аймагай «Дангина ба Гэсэр» гэжэ мүрысѳѳндэ хабаадаҺан Ириные уриебди.Ирамнай ѳѳрынгѳѳ амаршалга хэлэхэнь.

**16**.-сагаалган-сагаан эдеэнэй найр. Сагаалганда хүн зон эдеэ угаа ехэ элбэгээр бэлдэдэг юм, харин манай Һурагшад баҺа ѳѳр ѳѳрынгѳѳ кабиненүүд соо сайлалга хэхэеэ бэлдэhэн байна. Класс бүхэниие класс класстань уринабди.